lflage/wiki-talks huggingface dataset:
Pogovor:Aksiatonalna linija

message: Matematično gledano je 'linija' verjetno kar črta. Ali je (npr. kabalistično) gledano kaj drugače? Kot piše v članku o črti, je »linija« rabljena tudi v umetnosti. Trenutno članek o črti/liniji nima NP do angleškega članka line. Baskovščina, kjer se krivulji reče kurba, ima razločitveno stran o črti – lerro. Verjetno pa v tem kontekstu, vsaj da sta na kupu dve tujki, potem ustreza ~ linija. --xJaM (pogovor) 03:49, 2. november 2015 (CET)
replies: text: ..je črta v smislu meridijana. Edina prevedena in lektorirana knjiga v slovenščini, ki opisuje aksiatonalne linije, meridijane, črte... je po mojih informacijah (lahko pa da se motim) knjiga Anje Petrović (navedena tudi v sklicih), kjer se uporablja izraz aksiatonalne linije (str. 281, 287-288). Na raznih internetnih straneh se sicer dejansko pojavlja tudi poimenovanje aksiatonalne črte. Na lektoriranje se sicer ne spoznam --Bostjan46 21:04, 7. november 2015 (CET)
thread_title:  Linija
Pogovor:Mednarodni komite slavistov

message: Ruski in ostali slovanski članki govorijo o komiteju, angleški in nemški pa o kongresu. Bi to v wikipodatkih Q1667643 in Q4288464 združili? --romanm (pogovor) 22:09, 4. november 2015 (CET)
thread_title:  Komite vs. kongres
Pogovor:Kuršumlijska Banja (zdravilišče)

message: PMSM tega članka ni toliko, da se ga ne bi dalo dodati kot poglavje v članku o kraju - Kuršumlijska Banja. --romanm (pogovor) 11:13, 7. november 2015 (CET)
thread_title:  Združitev s [[Kuršumlijska Banja]]
Pogovor:15. huzarski polk (Avstro-Ogrska)

message: Čemu ta sprememba? Mar izvirno ime polka ni bilo v nemščini? --romanm (pogovor) 12:04, 7. november 2015 (CET)
replies: text: Pozdravljen, če je za članek pomembno, da je ime polka tudi v originalu lahko seveda pustim kot je bilo.--Engelbert (pogovor) 12:30, 7. november 2015 (CET)
replies: text: : PMM je to zanimiva in koristna informacija. --romanm (pogovor) 13:18, 7. november 2015 (CET)
replies: text: :: Ok, bom pustil v originalu.--Engelbert (pogovor) 13:32, 7. november 2015 (CET)
thread_title:  Izvirno ime polka
Pogovor:Eda center

message: Ali je tule v ozadju Eda center? Kaj gradijo (centra očitno ne, če so ga že leta 2011)? --romanm (pogovor) 20:37, 8. november 2015 (CET)
replies: text: Mislim, da je slikano središče Nove Gorice, na začetku 2014 so namreč tam potekala obsežna gradbena dela. V ozadju pa se res vidi Eda center, zgrajen, seveda. M★Zaplotnik edits 21:14, 8. november 2015 (CET)
thread_title:  Gradbišče?
Pogovor:I Čing

message: Klasično delo starokitajske filozofije, Knjiga premen oz. po kitajsko Yi jing (易經) se je prvotno imenovala le Yi (易), kar pomeni  Premena oz. Premene, kasneje pa celo Zhou yi (周易) torej Premena iz obdobja Zhou. Knjiga pa ima tudi drugi del imenovan Yi chuan oz. v prevodu Izročilo premene.
Delo je pomembno, saj je med vsemi klasičnimi deli konfucijanstva  še najbližje temu, kar mi danes označujemo kot  filozofija. O njej je bilo napisanih tudi ogromno študij, raziskovanje tega področja pa še vedno predstavlja eno osnovnih študijskih usmeritev kitajske filozofije.
Kniga temelji na 64 heksagramih od katerih je vsak sestavljen iz dveh trigramov. Triagram, ki predstavlja osnovno enoto pa je sestavljen iz treh celih ali prekinjenih črtic. Cele črtice predstavljajo Yin, ki izvorno pomeni senčno pobočje pojem pa povezujejo s temo, pasivnostjo, mehkobo ter ženskostjo. Prekinjene črtice pa predstavljajo yang, ki predstavlja prisojno pobočje oz. svetlobo, aktivnost, trdnost ter moškost. Pojma naj bi nastala med začetkom dinastije Zhou in časom življenja Laozija. V tistem času pa so delo uporabljali prevsem v vedeževalske namene
Pri omenjenima pojmoma gre za to kako preseči nasprotja, ki jih je svet našega vsakdanjega življenja poln, tako da ne damo prednosti nobenemu izmed obeh, pa da ju tudi ne pustimo zmedliti v nekakšni prisiljeni sintezi. (Milčinski, 1992, str. 15) To lahko lepo vidimo v simbolu taijitu, kjer sta črna in bela enakovredno razporejeni in ne zmešani v sivo s čimer bi bili izgubljeni.
thread_title: Prestavljeno iz [[Laozi]]

message: Ali kdo zna popraviti trenutno obliko besedila tega članka, ker jaz ne vem točno kaj je narobe. Hvala v naprej. --GeographieMan (pogovor) 18:16, 22. januar 2021 (CET)
replies: text: --GeographieMan (pogovor) 20:09, 25. januar 2021 (CET)
thread_title:  Težava z obliko besedila
Pogovor:Ničelni poldnevnik

message: Preneseno iz Pogovor:Geografski koordinatni sistem
Mislim, da se moramo dogovoriti kam bomo postavili članek o glavnem poldnevniku, oziroma greenwiškem, kakor se PMSM zdi, da najpogosteje rečemo temu poldnevniku. Poslovenjen angleški izraz »glavni poldnevnik« (Prime meridian) nekako nisem velikokrat slišal, če sploh kdaj. SSKJ ima izraz greenwiški poldnevnik, zato tudi predlagam tega. So pa lukavi Angleži, zanalašč ne imenujejo ta poldnevnik greenwiški, čeprav vsi vedo, da so bili Francozi primorani prestaviti ga od Pariza v London. Sem pa že pozabil kdaj natančno se je to tudi zgodilo... --XJam 16:51, 16 avg 2004 (CEST)
replies: text: Strinjam se s prestavitvijo dela članka na greenwiški poldnevnik (ta tema se lahko povzame tukaj in podrobno obdela tam). Ta izraz je v Geografskem terminološkem slovarju in kot tak normativen. Ničelni poldnevnik pomeni izhodiščni poldnevnik katerega koli izbranega geografskega sistema, zato imajo tudi v en. članka :en:Prime meridian in :en:Prime meridian (Greenwich). --TadejM pogovor 09:39, 29. maj 2023 (CEST)
thread_title: Predlog za prestavitev dela članka
Pogovor:Jean Nouvel

message: V vednost: nekaj delov članka je sumljivo podobnih članku »Preprostost je edini sprejemljivi slog« v reviji Delo in dom in tej seminarski (beri: direktno skopirani stavki). , če je "avtorica"  še dostopna, bi jo bilo treba poslati nazaj da preoblikuje skopirane dele, sicer bo moral to storiti nekdo drug. In seveda, bolje je sproti preverjati take zadeve pri študentskih izdelkih. — Yerpo Ha? 14:51, 10. november 2015 (CET)
thread_title:  Avtorske pravice
Pogovor:Polona Dornik

message: Ne znam odstraniti odvečne kategorije. Lahko kdo pomaga.Nokturno (pogovor) 15:29, 15. november 2015 (CET)
replies: text: --romanm (pogovor) 08:58, 16. november 2015 (CET)
thread_title:  Vsiljena kategorija
Pogovor:Anton Trstenjak

message: Pozdravljeni,
Anton Trstenjak se na wikipediji pojavlja tudi pod imenom Ante Trstenjak. Smiselno bi bilo združiti prispevka ali poenotiti poimenovanje.
LP
replies: text: Saj Ante Trstenjak je poseben članek, tudi Slovenska biografija ga pozna pod tem imenom. To ni v redu? --romanm (pogovor) 20:21, 16. november 2015 (CET)
thread_title:  [[Ante Trstenjak]]
Pogovor:Pribočnik predsednika Republike Slovenije

message: Lepo bi bilo, če bi v članek dali še kakšno sliko. Ali kdo prepozna častnike poleg predsednikov na teh slikah?
File:Slovesno odprli Natov center odličnosti za gorsko bojevanje 02.JPG|Slovesno odprli Natov center odličnosti za gorsko bojevanje, november 2015
File:2014 05 15 Dan SV Kranj 8.jpg|Osrednja slovesnost ob dnevu Slovenske vojske, maj 2014
File:Uradni obisk predsednika Republike Slovenije in vrhovnega poveljnika obrambnih sil Boruta Pahorja na Ministrstvu za obrambo decembra 2014 11.jpg|Uradni obisk na Ministrstvu za obrambo decembra 2014
File:Uradni obisk predsednika Republike Slovenije in vrhovnega poveljnika obrambnih sil Boruta Pahorja na Ministrstvu za obrambo decembra 2014 13.jpg|Uradni obisk na Ministrstvu za obrambo decembra 2014
File:Harald V and Sonja of Norway in Slovenia in 2011 (3).jpg|Harald V. in Sonja Norveška v Sloveniji, maj 2011
Če je na kakšni od teh slik pribočnik, jo lahko dodamo. --romanm (pogovor) 23:09, 16. november 2015 (CET)
thread_title:  Slika
Pogovor:Centrocercus urophasianus

message: Tule pravijo, da se Centrocercus urophasianus slovensko imenuje ozkorepa kokoš. To drži? --romanm (pogovor) 12:37, 19. november 2015 (CET)
replies: text: Nimam pojma, od kje uporabniku Lovrenc ta podatek. Načeloma imajo "uradna" slovenska imena vse vrste, ki živijo v zahodni Palearktiki, ostale pa bolj naključno, če so omenjene v kaki enciklopediji živali. Poimenovanje je tam odvisno od poetične navdahnjenosti prevajalca, ki ima kaj ornitološkega znanja ali pa ne. Saj nekatera poljudna dela pri nas res prevajajo strokovnjaki, ampak kot pravim, ne vem od kje je to konkretno ime. — Yerpo Ha? 13:04, 19. november 2015 (CET)
thread_title:  Slovensko ime
Pogovor:Janez Kapistran

message: V članku piše o Janezu Kapistranu:
replies: text: Umrl je v Iloku kmalu po uspešnem obleganju Beograda.
Mislim, da bi stavek bil bolj jasen, če bi napisali: Umrl je v Iloku kmalu po uspešnem obleganju in osvojitvi Beograda. Pa tudi to ni zadosti jasno, kajti Beograd so oblegali Turki, ki so jih kristjani pregnali in osvojili mesto. Gornji stavek bi mogli razumeti tudi tako, da so (Turki) uspešno oblegali mesto, kar pa ni točno. --Stebunik 18:52, 19. november 2015 (CET)
thread_title:  Obleganje?
Pogovor:Seznam katoliških molitev

message: "Angelovo češčenje" ali "Angel Gospodov" je molitev, ki jo naj bi kristjani molili med drugim tudi ob zvonenju opoldne, kot je to v svoji buli naročil papež Kalist III. za odvrnitev muslimanske turške nevarnosti. Omenil bi samo naslov: ne vem, čemu je v članku obojno z veliko začetnico. Če iz kakih razlogov pišemo začetek molitve (da se loči od drugačne uporabe) morda upravičeno pišemo z veliko, ni nobenega razloga, da pišemo z veliko tudi drugo besedo, v tem primeru "češčenje". Drugače je, če bi dali naslov po začetnih besedah "Angel Gospodov", ker "gospod" v tem primeru označuje krščanskega Boga.--Stebunik 09:15, 22. november 2015 (CET)
replies: text: Take očitne napake lahko kar popraviš. — Yerpo Ha? 09:21, 22. november 2015 (CET)
thread_title:  Angelovo češčenje
Pogovor o predlogi:Zvezdica

message: Sem povečal zvezdico iz 14px → 20px, če se vsi strinjate s tem; se mi je pač zdela sramežljiva v taki velikosti. Pa v SVG verzijo sem zamenjal, ker je PNG že pri tej velikosti delovala razpacano. Se pa je ob tem pojavil problem, da se sedaj noče prikazat notranja povezava do izbranih člankov.--Archangel 21:58, 22. november 2015 (CET)
replies: text: Sem poenostavil kodo, ampak se je zdaj podrla pozicija po navpični osi. Bom še eksperimentiral, ampak je problem, da predogled pokaže drugače kot je potem rezultat. — Yerpo Ha? 08:19, 23. november 2015 (CET)
replies: text: :Sem spremenil poravnavno, meni sedaj prikaze v redu. --Miha 20:04, 23. november 2015 (CET)
thread_title:  Spremembe/2015
Pogovor:Tehnološki inštitut Massachusettsa

message: V slovenščini, tudi v znanstvenih krogih, je uveljavljen naziv Massachusetski tehnološki inštitut ali Massachusetski inštitut za tehnologijo (ne Tehnološki inštitut Massachusettsa). To potrjujejo tudi korpusi, recimo Gigafida.
Poleg tega ni jasno, na kaj se referenca (opomba 1) nanaša, saj v Pravopisu ni gesla Tehnološki inštitut Massachusettsa.
Napačna je tudi izgovorjava kratice ("kratica MIT, izgovarjava em-aj-ti"), saj v slovenščini ne izgovarjamo po angleško, ampak m-i-t ali em-i-te (podobno IBM izgovarjamo i-b-m ali i-be-em).
Pa še ena vejica manjka, kar bom popravil, preostalo pa prepuščam v razpravo., prestavljeno iz
thread_title: Ime
Pogovor:Cerkev sv. Primoža in Felicijana, Jamnik

message: Zamenjal sem sliko iz obrezane na popolnoma panoramsko. Ker poanta te cerkve je to, da je na grebenu, in ne, da ima belo/sivo fasado. Upam, da bo tako tudi ostalo...Vsaj smer, če že ne slika.--ModriDirkac (pogovor) 20:45, 17. februar 2021 (CET)
thread_title:  Slika cerkve
Pogovor o Wikipediji:Izbrane slike/Slika leta 2015/Izbirni krog

message: Nekatere slike/predlogi zavzemajo na zaslonu večjo površino kot druge. Predlagam, da to poenotimo, saj sicer nimajo vse slike enakih možnosti. --romanm (pogovor) 23:38, 6. december 2015 (CET)
replies: text: Sem nekoliko pomanjšal panoramske, popolna poenotenost pa z izenačitvijo širine ni mogoča,ker so slike zelo različnih dimenzij(vmes so tudi pokončno obrnjene in celo kvadratne). M★Zaplotnik edits 00:19, 7. december 2015 (CET)
thread_title:  Velikosti slik
Pogovor:Janez Strnad

message: Dva neprijavljena uporabnika sta prispevala dva različna datuma smrti - 30.11. oz. 28.11.2015. Ima kdo kakšen zanesljiv vir? --romanm (pogovor) 07:20, 8. december 2015 (CET)
replies: text: Prof. dr. Petar Pavešić, dekan FMF, mi je v zasebnem sporočilu napisal, da je pravi datum 28. november. --romanm (pogovor) 13:14, 8. december 2015 (CET)
Fino, da so mu pisal. Dobro bi bilo imeti tudi datum pogreba in mesto pokopa, predvsem za namene Wikipodatkov, če je možno. --Janezdrilc (pogovor) 22:58, 8. december 2015 (CET)
thread_title:  Datum smrti
Pogovor:Aleš Holc

message: Zakaj je kot datum smrti naveden november 2014, če pa je pogrešan od julija 2014? --romanm (pogovor) 10:28, 10. december 2015 (CET)
replies: text: Popravljeno - napaka med popravljanjem sloga, prvotno je bil julij. --Sporti (pogovor) 10:34, 10. december 2015 (CET)
thread_title:  Datum smrti
Pogovor:Časoris

message: Ta stran naj ne bo hitro izbrisana, ker ne krši nobenih pravil in ker je pomembna, saj predstavlja spletni časopis za otroke Časoris. Obenem navaja zunanje vire (povezavo na predstavitveni članek v Delu), ki potrjuje navedbe na strani. --Smerljak (pogovor) 13:03, 13. december 2015 (CET)
thread_title:  Ugovor proti izbrisu
Pogovor:Dolgi pohod 5

message: Verjetno je bolj prav Dolgi pohod 5 (ne Dolg pohod 5), saj je to hkrati aluzija na Dolgi pohod (glej :en:Long March). Kaj menite? --romanm (pogovor) 13:47, 14. december 2015 (CET)
 --xJaM (pogovor) 02:55, 15. september 2017 (CEST)
thread_title:  Ime rakete
Pogovor:Kvetiapin

message: Predlagam, da se stavek o nenamenski uporabi izbriše oziroma posodobi in prestavi, saj
* to na istem mestu ni omenjeno v angleški Wikipediji
* novejši članki take uporabe ne priporočajo (glej angleško ustreznico članku)
* to lahko bralcu da misliti, da je mehanizem delovanja enak kot pri zdravljenju shizofrenije in bipolarne motnje (v majhnih odmerkih, ki se uporabljajo pri nespečnosti in tesnobi, je zdravilo predvsem antihistaminik) 62.84.239.85 21:04, 17. december 2015 (CET)
thread_title:  Nenamenska uporaba
Pogovor:Propad (film)

message: A ni primernjši prevod poguba, polom, padec?
Kaj naj bi torej bil prevod od Collapse? Kako naj ločimo ta dva filma?
--Mitto (pogovor) 15:55, 18. december 2015 (CET)
replies: text: Prevod je tisto, kar izda uradni distributer za Slovenijo (pa čeprav je morebiti očitno zgrešen). Če film v Sloveniji ni bil prikazan, zapišemo izvirni naslov. Če sta dva filma z enakim slovenskim naslovom, pa se to rešuje z razločevanjem. — Yerpo Ha? 16:04, 18. december 2015 (CET)
thread_title:  Ime filma
Pogovor:Konstanca, Nemčija

message: Obstajata vsaj dve Konstanci, in zato bi bilo treba slediti razločitvi, ne pa preusmeritvi: poenostavljanje ni vedno najboljša rešitev.
*Konstanca v Romuniji (morda: Konstanca (Romunija)
*Konstanca v Nemčiji (morda: Konstanca (Nemčija)
*Konstanca (ime)
Brez take razločitve ni jasnosti, za katero Konstanco gre. Res je sicer, da izvirno pišejo to ime različno, vendar se glasi v slovenščini enako.--Stebunik 16:35, 21. december 2015 (CET)
replies: text: PMM je nemška Konstanca daleč najbolj znana od vseh, zato lahko ostane na tem naslovu, sem pa dodal povezavo do razločitve. — Yerpo Ha? 18:32, 21. december 2015 (CET)
replies: text: :Ne strinjam se popolnoma glede "daleč najbolj znanega" mesta. Romunska Konstanca ima štirikrat več prebivalcev od nemške, kakšna posebna povezanost ene ali druge s Slovenci pa tudi ne obstaja. Stebunikova rešitev se mi zdi primerna. —Upwinxp ✉ 11:51, 11. februar 2022 (CET)
thread_title:  Dve Konstanci
Pogovor:Anja Kopač

message: @KreatorSveta - Nisem zasledoval celega postopka, ampak menda je '5. decembra 2014 Poslanska skupina Združene levice s prvopodpisanim dr. Matejem T. Vatovcem v DZ RS vložila Predlog zakona o spremembah in dopolnitvah Zakona o zakonski zvezi in družinskih razmerjih'? --Tong 18:47, 21. december 2015 (CET)
thread_title: Kdo predlagal?
Pogovor:Howard Kelly

message: Viri so navedeni, drugo je iz Wikipedije.--Stebunik 23:53, 21. december 2015 (CET)
thread_title:  Viri 

message: Ta zgodba, ki ima več različic, je nastala okrog 1890. Jaz sem navedel tri različice, obstaja jih veliko. Izbral sem v zgodbi stavke, ki jih vsebujejo vse inačice. Kar se tiče prevoda, je moj in dam za njegovo uporabo dovoljenje                      
.--Stebunik 15:51, 25. december 2015 (CET)
thread_title:  Zgodba o kozarcu mleka
Pogovor:Mira Pregelj

message: Piše, da se je Mira preselila nazaj v Litijo, čeprav se Litija prej ne omenja (omenjala se je kot kraj rojstva in smrti, vendar Slovenska biografija pravi drugače)? --romanm (pogovor) 20:41, 22. december 2015 (CET)
thread_title:  [[Litija]]
Pogovor:Modra šoja

message: Branko Gradišnik v zadnjem Dnevnikovem Objektivu (Yosemitska dolina in sinja šoja – Mi mlajši logarji) pravi, da je ustreznejši izraz sinja šoja:
replies: text: »Tedajci mi je oko od Victorijinih čarov zvabil drug prizor: v senci pod košatim hrastom je krožila razburjena sinja šoja (blue jay). Na slovenski wikipediji jo imenujejo modra šoja, a jaz pravim, da je sinja, ker se mi te ptice ne zdijo prav nič modre še iz časa, ko sem prevajal Twainovo »Kaj je zbegalo sinje šoje« iz A Tramp Abroad (Potepuh na tujem).«
Ima kdo kak strokoven vir za slovensko ime? --romanm (pogovor) 22:13, 25. december 2015 (CET)
a

text: Termin modra šoja je omenjen v naslednjih publikacijah:
# ; natančneje stran 10 ob strani ter stran 13, 2. odstavek, 3. vrstica levo
# ; natančneje stran 53, 2. odstavek, 13. vrstica
# VSL, 2006, str. 2736

text: Za termin sinja šoja prvič slišim, poleg tega ga nikjer drugje ne najdem; mislim, da bo preusmeritev popolnoma dovolj.--Archangel 23:44, 25. december 2015 (CET)
thread_title:  Sinja šoja?
Pogovor:7,62 × 39

message: :7,62x39 mm →  – Zaradi standardizacije člankov v celotni Wikipediji M11rtinb (pogovor) 10:05, 21. maj 2016 (CEST)
replies: text: Se strinjam s prestavitvijo (opravljeno že leta 2016). Znak za množenje se piše nestično, zato sem članek ustrezno prestavil na 7,62 × 39. Treba bi bilo preimenovati še druge sorodne članke. --TadejM pogovor 12:45, 3. april 2021 (CEST)
thread_title:  Nov predlog za prestavitev
Pogovor:Šank Rock

message: Pozdravljeni, sem v dilemi, ali bi se moralo ime skupine pisati kot "Šank Rock" ali "Šank rock". Sam se nagibam k prvi možnosti, saj gre sicer za lastno ime skupine, je pa to slovenska skupina in bi zanjo morala veljati naša pravila za velike in male začetnice. Vsi mediji pa uporabljajo zapis "Šank Rock". Yerpo je tudi predlagal, da bi tovrstna imena skupin itd. pisali tako, kot si člani sami pravijo. Kakšni predlogi? :) — Marmio (pogovor) 22:25, 26. december 2015 (CET)
replies: text: SIGIC ime navaja kot Šank rock. Primer zaključen. Moj monolog tudi. — Marmio (pogovor) 17:27, 6. januar 2016 (CET)
Če želiš, lahko v Wikipodatke vnašaš še lastnost SIGIC (3 različne so: SIGIC oseba, SIGIC skupina in SIGIC ustanova). Za Šank rock sem že vnesel. --Janezdrilc (pogovor) 22:24, 6. januar 2016 (CET)

text: Želim. Hvala, da si povedal. — Marmio (pogovor) 15:56, 1. februar 2016 (CET)
thread_title: Ime skupine
Pogovor:Amazing Grace

message: http://library.timelesstruths.org/music/Amazing_Grace/
Tukaj si lahko pogledate tekst Amazing Grace, ki se razlikuje predvsem po zadnji kitici, ki jo je najti na WIKIPEDIJI.
Kje ste našli besedilo Amazing Grace, in kdo je avtor prevoda?
89.142.6.209 18:07, 27. december 2015 (CET)
replies: text: Hvala za opombo. Izvirno besedilo sem sam objavil, vendar ne vem več, od kod sem ga vzel - po njem sem namreč naredil tudi prevod. Kolikor je videti, je zadnja kitica manj razširjena, če ne kar "umetno" dodana. Sem imel že namen pregledati različice pesmi in pevod, vendar se že kar dolgo lotevam :/ --Janezdrilc (pogovor) 18:24, 27. december 2015 (CET)
thread_title:  Izvirno besedilo in prevod
Pogovor:Biografija

message: Oprostite, bi lahko kdo napisal kaj o tem kako se deli biografija, prosim.
'Krepko besedilo

message: Menim, da bi bilo bolje spremeniti naslov v »Življenjepis«. Lensk (pogovor) 15:50, 7. november 2022 (CET)
thread_title:  Življenjepis
Pogovor:AK-47

message: Prosim enega od administratorjev, da razveljavi moje urejanje in članku ponovno dodeli ime AK-47. --M11rtinb (pogovor) 22:19, 19. april 2016 (CEST)
replies: text: --romanm (pogovor) 23:30, 19. april 2016 (CEST)
thread_title: Ime
Pogovor:Lent

message: Angleški "Lent" nikakor ni slovenski "Lent", pa četudi gre za kraj ali del kraja. Angleški "Lent" je "post", "postni čas" ali "štiridesetdnevni post", kot to lepo imamo v srbohrvaščini "korizma", madžarsko "Nagyböjt". Slovenski "Lent" spada pod kako drugo geslo. To lepo pove že angleška Wikipedija, kjer piše:
replies: text: (Bogoslužno leto) - Lent (Latin: Quadragesima - English: Fortieth) is a solemn religious observance in the liturgical calendar of many Christian denominations that begins on Ash Wednesday and covers a period of approximately six weeks before Easter Sunday. 
Postni čas (latinsko: Quadragesima - angleško: Fortieth) je slovesno versko obdobje po bogoslužnem koledarje, ki se ga držijo razni kristjani in se začne na pepelnično sredo ter obsega obdobje okoli šestih tednov pred Velikonočno nedeljo.

text: Če bi hoteli uvesti pravo besedilo oziroma označnbo, bi bilo treba izprazniti napačno označbo pri angleški Wikipediji z geslom Lent, ki se nanaša na slovenščino. Namesto slovenskega Lent bi morali tam vstaviti "Postni čas" "Post" "Štiridesetdanski post" ali kaj temu podobnega. Lahko pa tisti pomnilnik odstranimo in kdor bo izdeloval to stran, bo imel proste roke.--Stebunik 15:40, 1. januar 2016 (CET)
Kot sem opazil, je slovensko geslo »Postni čas« postavljeno pod angleško geslo »Great Lent«. Čeprav bi na prvi pogled res spadal »Postni čas« pod to geslo (Madžari imajo npr. »Nagyböjt«, kar bi bil dobesedni slovenski prevod »Veliki post«), je vendarle razvidno, da se to geslo nanaša na vzhodne kristjane, oziroma na kristjane vzhodnega obreda, tako pravoslavce kot grškokatoličane. Ne smemo pozabiti, da so Madžari v začetku imeli v veliki meri tudi vzhodni obred, po zaslugi delovanja svetih bratov Cirila in Metoda. Šele sveti Gerard je uvedel tudi v vzhodna področja »zahodni" obred. Naš »rimskokatoliški« zahodni »veliki post« spada torej pod angleško geslo »lent«, a ga slovensko prevajamo navadno s »Postni čas«.--Stebunik 15:57, 1. januar 2016 (CET)
Mađžarsko "lent" pomeni "spodaj", torej Dolnji Maribor, za razliko od Gornjega na Piramidi. Ask 59 (pogovor) 06:58, 19. avgust 2016 (CEST)

text: Tole se sliši zelo smiselno, a je kak vir, ki potrjuje, da od tu izhaja poimenovanje predela? — Yerpo Ha? 07:01, 19. avgust 2016 (CEST)
thread_title:  Lent - Lent?
Pogovor:Mala šola

message: V članku je trenutno navedba:
replies: text: Mala šola je del sistema vzgoje in izobraževanja predšolskih otrok in je namenjena pripravi otrok na osnovno šolo. V Sloveniji tak sistem obstaja od leta 1981.
Po mojem je to narobe iz dveh razlogov:
# V malo šolo sem hodil v šolskem letu 1977/78. Že takrat se je imenovala mala šola in že takrat je bila obvezna (ne verjamem, da bi me starši glede tega naplahtali ).
# Mislim, da je bila mala šola pred časom (kdaj točno?) ukinjena z devetletko.
Ali kdo ve točno od kdaj do kdaj je bila t.i. mala šola obvezna? --romanm (pogovor) 23:21, 2. januar 2016 (CET)
thread_title:  Začetek in konec
Pogovor:Seznam sultanov Osmanskega cesarstva

message: Seznam sultanov Osmanskega cesarstva je dober. Potrebno bi bilo prevesti in napraviti podoben seznam avstrijskih vladarjev. Zanimivo, da ne obstaja v slovenski Wikipediji nič podobnega, čeprav so to bili "naši" in ne "tuji" ali "sovražni" vladarji. Torej je to velika vrzel, ki jo bo verjetno kak priden vikipedik zapolnil.--Stebunik 11:21, 3. januar 2016 (CET)
replies: text: Ne ustrezajo turška imena, ko imamo domača, tako na primer zgodovinopisje ima Mohamed, a ne Mehmed. To bi bilo dobro popravit v skladu s tradicionalnimi imeni.--Stebunik 11:23, 3. januar 2016 (CET)
Mohamed, Mehmed in Mahmud so ralična imena.--Octopus (pogovor) 19:38, 4. april 2020 (CEST)
thread_title:  Dober seznam